శాంతా రంగస్వామి

1954, జనవరి 1న మద్రాసు (చెన్నై) లో జన్మించిన శాంతా రంగస్వామి (Shantha Rangaswamy) భారతదేశపు మహిళా క్రికెట్ క్రీడాకారిణి. 1976 నుంచి 1991 మధ్యకాలంలో ఆమె భారత మహిళా క్రికెట్ జట్టు తరఫున 16 టెస్ట్ మ్యాచ్‌లు ఆడింది. 1976-77 లో 8 టెస్టులకు, 1983-84 లో 4 టెస్టులకు ఆమె నాయకత్వం కూడా వహించింది. 1981-82 నుంచి 1986 మధ్యకాలంలో ఆమె 19 వన్డే మ్యాచ్‌లను ఆడింది. అందులో 16 వన్డేలకు నేతృత్వం వహించింది. ఆమె ఆల్ రౌండర్. భారత మహిళా క్రికెట్ జట్టుకు తొలి కెప్టెన్.

కుడిచేతితో బ్యాటింగ్ చేసే శాంతా రంగస్వామి టెస్టులలో 32.6 సగటుతో మొత్తం 750 పరుగులు సాధించింది. ఇందులో న్యూజీలాండ్ పై సాధించిన ఒక సెంచరీ కూడా ఉంది.. ఆమె అత్యధిక స్కోరు 108 పరుగులు. బౌలింగ్ లో 16 వికెట్లు కూడా సాధించింది. బౌలింగ్లో ఆమె అత్యున్నత గణాంకము 42 పరుగులకు 4 వికెట్లు. ఇది ఇంగ్లాండు పై సాధించింది.

వన్డే క్రికెట్‌లో 19 మ్యాచ్‌లకు ప్రాతినిధ్యం వహించి 15.1 సగటుతో 287 పరుగులు సాధించింది. బౌలింగ్‌లో 29.41 సగటుతో 12 వికెట్లు పడగొట్టింది. 1982లో న్యూజీలాండ్లో జరిగిన మహిళా ప్రపంచ కప్ క్రికెట్‌లో బ్యాటింగ్, బౌలింగ్ రెండింటిలోనూ ఆమె ప్రథమస్థానం పొందింది. ఇదే ప్రపంచ కప్ పోటీలలో న్యూజీలాండ్‌పై ఆమె వన్డేలలో ఏకైక అర్థ శతకం సాధించింది. 
ప్రస్తుతం శాంతా రంగస్వామి క్రికెట్ రచయిత్రిగా పనిచేస్తుంది.

అవార్డులు, గౌరవాలు
 ఆమె యొక్క ప్రతిభను గుర్తించి భారత ప్రభుత్వం 1976లో భారత క్రీడారంగంలో అత్యున్నతమైన అర్జున అవార్డును ప్రధానం చేసింది.
 బీసీసీఐ లో అపెక్స్ కౌన్సిల్ లో సేవలందించిన మొదటి మహిళా క్రికెటర్.
 2025 లో ఇండియా క్రికెటర్స్ అసోసియేషన్ కి ఎన్నికైన తొలి మహిళా అధ్యక్షురాలు.
 మహిళల విభాగంలో జీవన సాఫల్య పురస్కారం పొందిన తొలి వ్యక్తి.తొలి మహిళ. ఈనాడు. 2025-11-09

మూలాలు

వర్గం:1954 జననాలు
వర్గం:భారతీయ మహిళా క్రికెట్ క్రీడాకారులు
వర్గం:తమిళనాడు క్రీడాకారులు
వర్గం:తమిళనాడు మహిళా క్రీడాకారులు
వర్గం:జీవిస్తున్న ప్రజలు